Venezia_Football_Club
Canpionato de Serie B 2022/23
Venezia - Parma : 2 a 2. 3' : Bernabè el łansa Tutino in area de rigor, Svoboda el ło contien. 4' : Johnsen el vien fermà in offside. 7' : Tiro de Haps che'l finise contro ła traversa. 8' : Asion de'l Parma, Vazquez el prova el tiro da'l łimite, fora. 11' : Zampano el prova el tiro da ła parte de dreta, blocà da Chichizola. 14' :Tutino el ciapa sù un bałon, provando un tiro da łontan che'l fenise msa alto. 15': Haps el tèrmena par tera in area de rigor dopo un scontro co Delprato. Minelli no'l asenja el calcio de rigor par el Venezia. 17': Crnigoj el prova a far un colpo de taco vanti, ma Oosterwolde el sera in remesa łaterałe. 20': Haps scanbia da novo co Johnsen, che'l prova colpir da sanca ma el vien serà. 23' : Anderen el prova par Pohjanpalo, ma Bernabé el ze pì atento. 26' : Haps prova a zogar in area, ma no'l trova spasio e el tiro el vien triplegà. 31': Crnigoj, dopo na asion de'l Venezia, el riese colpir da distansa visina, ma el portier de'l Parma el controła sensa problemi. 33' : Man masa łìbaro el riscia de far gol, ma Joronen el ze bon de blocar ła concluzion. So'l segondo tentadivo ghe ze anca Ceccaroni che'l riese respénzer. 38': Cartełin zało par Kofod Andersen par un fało che'l ze stà zudegà masa duro. 42' : Svoboda el recupara provando a far repartir l'asion, el Parma el controła el zogo. 43': Vazquez el zoga curto so ła parte de dreta, sercando de servir Sohm che'l casca in area daspò uno scontro so Tessmann. 44' : Rigor par el Parma. 45' : Vazquez fa gol so rigor. Viene pescà Sohm in area, Tessmann el ghe dà un peston, Minelli a l'inision no'l vede l'asion, po' a l'OFR el nota el fało e el dà el rigor. Vazquez no'l zbałia. 45': Canbio de'l Venezia: fora Andersen, drento Busio. 46': Zało par Del Prato dopo na stratonada so Haps. 50' : Franco Vazquez el fa el segondo gol. 51': Tiro sentral par Vazquez, Ceppitelli el va conbáter ma el ze masa mòrbio e el łasa che'l zogador de'l Parma el vaga in fondo metendo drento in rede. 53': Juric prova a servir in area Vazquez, serà in antisipo da Busio. 55' : Zampano prova ma el tiro el vien respinto da ła defeza de'l Parma. 57': Canbio Parma: fora Sohm, drento Estevez. 58' : Bernabé tira forte insima sora ła traversa. 61' : Haps el serca spasi. Corner, bałon so'l segondo pało par Pohjanpalo che però el vien controłà ben. Ceppitelli prova el controcross ma njente de fato. 63': Do canbi par el Venezia fora Ceppitelli e Johnsen, drento Novakovich e Pierini. 66' : Tessman el prova a butarla in area, Busio el core par ciaparla ma el colpise mal. 70' : Pohjanpalo fa gol. 71' : Haps par Pierini, che'l conclude ma el portier de'l Parma el respenze, ma cuando che'l ła remete in zogo riva Pohjanpalo che'l senja. 73' : Vazquez inventa e el supara ła defeza venesiana. Tutino el ze defiłà e ła só diagonałe ła fenise oltra el segondo pało. 74': Dopio canbio Venezia: drento Cuisance e Candela, fora Haps e Crnigoj. 77' : Tutino salta Svoboda, e Joronen el ze bon de parar. 78': Tre canbi par el Parma: fora Bernabè, Tutino e Man, drento Bonny, Camara e Benedyczak. 81' : Senja Pierini. 83' : Pohjanpalo el reseve el bałon ma el zbałia el tiro che parò el deventa un assist par Pierini che'l riese far gol. 85' : Cross de Candela so'l segondo pało, el Parma no'l controła Busio in area, colpo de testa de'l zogador merican che però no'l ga presizion. 89' : Cartełin zało par Camara che'l fa fało so Svoboda. 93' : cross a'l sentro de'l Parma, Oosterwolde el ze soło e el pol colpir co un tiro un fià sentral, Joronen el bloca butàndose.